**NÁRODNÁ RADA SLOVENSKEJ REPUBLIKY**

**VIII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-992/2021

**562a**

### S p r á v a

**Ústavnoprávneho výboru Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov (tlač 562) v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ústavnoprávny výbor Národnej rady podáva Národnej rade Slovenskej republiky podľa zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podáva Národnej rade Slovenskej republiky správu o prerokovaní vládneho návrhu zákona, ktorým sa mení a dopĺňa **zákon č.  301/2005 Z. z. Trestný poriadok** v znení neskorších predpisov (tlač 562).

I.

Národná rada Slovenskej republiky uznesením č. 798 zo 17. júna 2021 pridelila vládny návrh zákona, ktorým sa mení a dopĺňa **zákon č. 301/2005 Z. z. Trestný poriadok** v znení neskorších predpisov (tlač 562)na  prerokovanie Ústavnoprávnemu výboru Národnej rady Slovenskej republiky, a to aj ako gestorskému výboru a určila lehotu na jeho prerokovanie v druhom čítaní.

**II.**

Poslanci Národnej rady Slovenskej republiky, ktorí nie sú členmi výboru, ktorému bol vládny návrh zákona pridelený, neoznámili v určenej lehote výboru žiadne stanovisko k predmetnému vládnemu návrhu zákona (§ 75 ods. 2 zákona o rokovacom poriadku Národnej rady Slovenskej republiky).

III.

Vládny návrh zákona, ktorým sa mení a dopĺňa **zákon č. 301/2005 Z. z. Trestný poriadok** v znení neskorších predpisov **(tlač 562)** Ústavnoprávny výbor Národnej rady Slovenskej republiky prerokoval a odporúčal ho Národnej rade Slovenskej republiky uznesením č. 312 z 22. júla 2021 **schváliť.**

IV.

Z uzneseniaÚstavnoprávnehovýboruNárodnej rady Slovenskej republiky pod bodom III. tejto správy vyplývajú tieto pozmeňujúce a doplňujúce návrhy:

1. V čl. I bod 23 znie:

„23. V piatej časti sa druhá hlava dopĺňa tretím dielom, ktorý vrátane názvu znie:

„Tretí diel

Osobitné ustanovenie

§ 514a

Na vydávanie osôb medzi Slovenskou republikou a Spojeným kráľovstvom Veľkej Británie a  Severného Írska na základe zatýkacieho rozkazu podľa medzinárodnej zmluvy, ktorou je Slovenská republika viazaná, sa použije osobitný predpis o európskom zatýkacom rozkaze, ak medzinárodná zmluva neustanovuje inak.““.

Ide o úpravu znenia navrhovaného § 514a v súlade so  stanoviskom odboru legislatívy a aproximácie práva Národnej rady Slovenskej republiky tak, aby vhodnejším spôsobom vymedzovalo rozsah primeranosti použitia zákona č.  154/2010 Z. z. o európskom zatýkacom rozkaze.

**Ústavnoprávny výbor NR SR**

**Gestorský výbor odporúča schváliť.**

2. V čl. I 24. bod § 567r v nadpise sa slová „Prechodné ustanovenie“ nahrádzajú slovami „Prechodné ustanovenia“.

Ide o gramatickú úpravu.

**Ústavnoprávny výbor NR SR**

**Gestorský výbor odporúča schváliť.**

Gestorský výbor **odporúča** hlasovať o pozmeňujúcich a doplňujúcich návrhoch uvedených pod bodmi 1 a 2 **spoločne,** a tieto **schváliť.**

V.

Ústavnoprávny výbor Národnej rady Slovenskej republiky ako gestorský výbor **odporúča Národnej rade Slovenskej republiky** vládny návrh zákona, ktorým sa mení a  dopĺňa **zákon č. 301/2005 Z. z. Trestný poriadok** v znení neskorších predpisov (tlač 562) **schváliť** ako celok,v znení pozmeňujúcich a doplňujúcich návrhov uvedených v tejto správe.

**Správa Ústavnoprávneho výboru** Národnej rady Slovenskej republiky o prerokovaní vládneho návrhu zákona, ktorým sa mení a dopĺňa **zákon č. 301/2005 Z. z. Trestný poriadok** v znení neskorších predpisov (tlač 562a)v druhom čítaní, **bola schválená** uznesením Ústavnoprávneho výboru Národnej rady Slovenskej republiky č. 316 z 22. júla 2021.

Týmto uznesením výbor zároveň poveril poslanca Národnej rady Slovenskej republiky **Juraja Šeligu,** aby na schôdzi Národnej rady Slovenskej republiky informoval o výsledku rokovania výboru a pri rokovaní o vládnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a poslancov **Juraja Šeligu a Ondreja Dostála**, aby plnili úlohy spravodajcov.

Milan Vetrák v. r.

predseda Ústavnoprávneho výboru

Národnej rady SR

Bratislava 22. júla 2021